Lyk in vliegtuig na Durban gevind | Maroela Media
'n Man se liggaam is Sondag in Harare in 'n Amerikaanse vragvliegtuig ontdek wat glo onderweg was na Durban.
African News Agency (ANA) berig die vragvliegtuig, met ses bemanningslede aan boord, was glo van München in Duitsland onderweg na Durban toe dit by die Harare-lughawe in Zimbabwe moes land om brandstof te hervul.
"Grondpersoneel wat die vliegtuig hervul het, het bloed uit die vliegtuig se lugversorging sien drup," het 'n bron aan ANA gesê. "Die bemanningslede is ondervra en hulle het beweer hulle het 'n voël in die lug getref. Met verdere ondersoek is die liggaam van 'n volwasse man versteek in 'n kompartement gevind."
Al ses bemanningslede is in hegtenis geneem. Charity Charamba, polisiewoordvoerder in Zimbabwe, het die voorval bevestig en gesê die saak word ondersoek.
Durban Harare misdaad SARB-vliegtuig Zimbabwe
Wat se paspoort het die persoon aan hom gehaat?
Wat se land se burger was hy?
Ja-nee, geen charity vir julle vanaf Charity. . .
Vra maar net, waarom sou hy 'n paspoort haat? Hy het seker maar net nie een gehad nie – hie-hie
Hierdie gaan 'n storie so uit 'n fliek wees. Dit is glo 'n vrag geldnote wat in Duitsland gedruk is.
Hulle wou dalk iewers land en die geld steel. Altyd gedink ons geld word in S.A. gedruk. ?
snaakse mense wat in n ernstige geprek n ding soos n verkeerde/spelling woord optel ne? "small things amuses small minds"